መታሰቢያ ዮሴፍ

መታሰቢያ ዮሴፍ ኢትዮ-አሜሪካዊ የባህል ስትራቴጂስት፣ ደራሲ እና የሚዲያ አንተርፕርነር  እንዲሁም በባህላዊ ስትራቴጂ እና በቬንቸር ዲዛይን ላይ ትኩረቱን አድርጎ  በመላው አፍሪካ እና የአፍሪካ ዲያስፖራ ማሕበረሰብ ውስጥ የሚንቀሳቀስ የምክር እና የፈጠራ መድረክ የሆነው የአዲስ ፊውቸርስ ላብ የምርምር ድርጅት መስራች እና የማኔጅመንት አጋር ናት።  መታሰቢያ የኢትዮጵያ ፈጠራ ኢኮኖሚ ፌስቲቫል የሆነው የዲዛይን ሳምንት: አዲስ አበባ መስራች በተጨማሪም በወጣቶች ላይ ትኩረቱን ያደረገ D!NK ቲቪ የተባለ ዲጂታል ሚዲያ ባለቤትም ጭምር ናት።

 እድገትና እና ትምህርት 
መታሰቢያ በዋሽንግተን ዲሲ የተወለደች ሲሆን እ.ኤ.አ. በ2009 ዓ.ም ከሜሪላንድ ዩኒቨርሲቲ በሥነ-ጥበብ ታሪክ የመጀመሪያ ዲግሪዋን እንዲሁም በ2013 ዓ.ም ከጆርጅታውን ዩኒቨርሲቲ በመገናኛ፣ ባህል እና ቴክኖሎጂ ሁለተኛ ዲግሪዋን አግኝታለች።

 ሙያ 

 የዲዛይን ሳምንት፣ አዲስ አበባ 
እ.ኤ.አ. በ2015 መታሰቢያ በኢትዮጵያ የመጀመሪያውን አለም አቀፍ የዲዛይን ፌስቲቫል የሆነውን የዲዛይን ሳምንት: አዲስ አበባ ለፈጠራ ኢኮኖሚ ልማት እና ለአለም አቀፍ የባህል ልውውጥ ይውል ዘንድ አቋቁማለች። ባለፉት አስር አመታት ዝግጅቱ ከ100 በላይ ፕሮግራሞችን አስተናግዷል፣ ከ50,000 በላይ ተሳታፊዎችን ስቧል፣ እንዲሁም ከብሪቲሽ ካውንስል፣ ከአለም አቀፍ ኤምባሲዎች እና የልማት ተቋማት ጋር ትብብርን አመቻችቷል። በ2025 መታሰቢያ የበዓሉን አመራር ወደ አዲስ ቡድን ቀይራ እንደ አማካሪ በማገልገል ላይ ትገኛለች።

 የፋይናንስ ቴክኖሎጂ 
እ.ኤ.አ ከ2016 እስከ 2018 ዓ.ም ፣ መታሰቢያ  በኢትዮጵያ መሪ የፊንቴክ ኩባንያ በሆነው የክፍያ ፋይናንሺያል ቴክኖሎጂ ዋና የግብይት ኦፊሰር እና ከፍተኛ የንግድ ፈጠራ ሀላፊ ሆና አገልግላለች። ከማስተርካርድ ጋር በሽርክና የተገነባውን MELA የተባለውን ዓለም አቀፍ የሐዋላ አገልግሎት አበልጽጋለች እንዲሁም የየኔጉዞ የዲጂታል ትራንስፖርት ክፍያ ስርዓት ከመንግስት አጋሮች ጋር በመተባበር ተግባራዊ እንዲሆን አድርጋለች።  የመንግስት እና የግል ኢኒሼቲቮችን በማቀናጀት እንዲሁም ከ5,000 በላይ ለሆኑ ሴቶች እና በገጠር ለሚኖሩ ባንክ የሌላቸው ማህበረሰቦች የዲጂታል ማካተት ፕሮግራም ተግባራዊ በማድረግ ለኢትዮጵያ የፊንቴክ ስነምህዳር እድገት ዕገዛ ማድረግ ችላለች።

 አዲስ ፊውቸርስ ላብ 
እ.ኤ.አ. በ2018 ዓ.ም መታሰቢያ ምርምርን ፣የስትራቴጄክ የማማከር አገልግሎትን አና የቬንቸር ዲዛይን ከአገር በቀል ፈጠራዎች ጋር የሚያጣምር ድርጅት የሆነውን አዲስ ፊውቸርስ ላብ አቋቋመች። አዲስ ፊውቸርስ ላብ ትኩረቱን ያደረገው በአፍሪካ የባህል እና ኢኮኖሚ እድገት ላይ ትልቅ ተፅእኖ ባላቸው የሚዲያና መዝናኛ፣ የዘላቂ ውበት፣ የእርሻ ማቀነባበር፣ የባህል እውቀት፣ ትምህርታዊ እና የፋይናንስ ቴክኖሎጂ ሴክተሮች ላይ ነው። መታሰቢያ በድርጅቷ በኩል ባህላዊ ቅርሶችን ዲጂታላይዝ ለማድረግ ኢኒሼቲቮችን ከጉግል አርትስ እና ካልቸር፣ ከኦሮሚያ ቱሪዝም እና ሌሎች የባህል ባለድርሻ አካላት ጋር በመተባበር መርታለች በተጨማሪም የልማት ኤጀንሲዎችን፣ የፊንቴክ ኩባንያዎችን እና የባህል ተቋማትን በአፍሪካ ኢኮኖሚ ውስጥ ስለገበያ መስፋፋትና ዲጂታላይዜሽን የማማከር አገልግሎት ሰጥታለች።

 የሚዲያ እና ዲጂታል መድረኮች 
መታሰቢያ እ.ኤ.አ በ 2022 ዓ.ም በወጣቶች ላይ ያተኮረ እና ለኢትዮጵያውያንና ለአፍሪካውያን ታዳሚዎች እንዲሆን ታስቦ የተቀረፀ D!NK ቲቪ የተሰኘ ሚዲያን መስርታለች። በሚዲያው የተላለፈው ላጤ: ፍቅርን ፍለጋ የተሰኘው በኢትዮጵያ የመጀመሪያው የእውነተኛ የፍቅር ጓደኝነት ተከታታይ ትዕይንት በአንድ ክፍል ከ600,000 በላይ እይታዎችን ያገኘ ሲሆን በሀገር አቀፍ ደረጃ በስርዓተ ፆታ እና የፍቅር ግንኙነት ላይ አነጋጋሪ ለመሆን በቅቷል። ፕሮግራሙም ዓለም አቀፍ ተቀባይነት ለማግኘት የበቃ ሲሆን እንደ ቢቢሲ እና ኦኬ አፍሪካ ባሉት የሚዲያ ተቋማት ሽፋንን አግኝቷል። 

 ህትመቶች እና የሚዲያ አስተዋጽዖዎች 
መታሰቢያ ኤ ካልቸር ኦፍ ኮፊ የተሰኘ የቡና ባህል እና ታሪክን የሚዳስስ መጽሐፍ እ.ኤ.አ በ2013 ዓ.ም ለንባብ አብቅታለች፤ መፅሀፉም በኮንግረስ ቤተ-መፃህፍት አርካይቭ ተደርጎ ይገኛል።  እ.ኤ.አ. በ 2022 ዓ.ም በብሎክቼይን ላይ የተመሠረተ አመታዊ የስራውን እትም የማሻሻል ስራ፣ የWeb3 መተግበሪያዎችን ለባህላዊ ጥበቃ እና ለፈጣሪ የኢኮኖሚ ሞዴሎች የማሰስ ተግባርን መስርታለች። የእሷ ጽሑፍ እና አስተያየት 'በዘ ጋርዲያን ፣ ኳርትዝ አፍሪካ ፣ ናታል ሚዲያ ፣  ሰላምታ መፅሄት እና ሌሎች አለም አቀፍ ማሰራጫዎች ላይ ቀርበዋል።  መታሰቢያ በቢቢሲ ኒውስ፣ ኦኬ አፍሪካ፣ እና ሌሎች የሚዲያ አውታሮች በባህል ፈጠራ እና በዲጂታል ሚዲያ ላይ ላበረከተችው አስተዋጽኦ ሽፋን አግኝታለች።.

 እውቅና 
መታሰቢያ ለዲጂታል ሚዲያ፣ ለባህል ፈጠራ እና ለስነምህዳር ግንባታ ላበረከተችው አስተዋጾ እውቅናን ያገኘች ሲሆን፤ ከነዚህም ውስጥ የሚከተሉት ተጠቃሾች ናቸው።

 የኢንተርሌጀር ፋውንዴሽን ግራንት ፎር ዌብ ሽልማት፡ በዲጂታል ፋይናንስ እና Web3 ፈጠራ ላይ ላበረከተችው ፈር ቀዳጅ ስራ ሽልማትን አግኝታለች።
 የትሩ አፍሪካ ምርጥ 100 ፈጣሪዎች ሽልማት፡''' እ.ኤ.አ. በ2015 በአፍሪካ የባህል እና ዲጂታል ዘርፎች ላይ ላደረችው አስተዋፅዖ እውቅናን አግኝታለች።

 ማጣቀሻዎች 

መደብ:የኢትዮጵያ ሰዎች
መደብ:የኢትዮጵያ ጸሓፊዎች
መደብ:የአሜሪካ ጸሓፊዎች